पाएं अपने शहर की ताज़ा ख़बरें और फ्री ई-पेपरडाउनलोड करें
दो दिन के भीतर जिले के 9 प्राइवेट अस्पतालों में कोरोना संक्रमित मरीजों को आयुष्मान भारत योजना के तहत निशुल्क इलाज की सुविधा मिलेगी। इस संबंध में शुक्रवार को कलेक्टर दीपक सिंह ने कोरोना का इलाज कर रहे सभी 9 प्राइवेट अस्पतालों की बैठक ली और उन्हें एक दिन के भीतर आयुष्मान योजना से अनुबंध से संबंधित दस्तावेज प्रस्तुत करने को कहा है।इसके बाद जिला स्वास्थ्य समिति सभी 9 अस्पतालों से सोमवार तक अनुबंध कर उन्हें आईडी और पासवर्ड जनरेट करके दे देगी। ऐसा बताया जा रहा है कि मंगलवार से इन सभी अस्पतालों में आयुष्मान भारत योजना के हितग्राहियों को निशुल्क इलाज की सुविधा मिलने लगेगी।
निजी अस्पतालों में भी बनेंगे आयुष्मान कार्ड
बैठक के दौरान कलेक्टर ने कोविड का इलाज कर रहे निजी अस्पताल संचालकों को निर्देश दिए कि उन्हें अस्पताल में आयुष्मान मित्र को बैठाने के लिए जगह सुनिश्चित करनी होगी। जहां मरीज व उनके परिजन अपनी समग्र आईडी दिखाकर आयुष्मान कार्ड तत्काल बनवा सकेंगे और कोविड के इलाज में इस योजना का लाभ ले सकेंगे।
निजी अस्पतालों में भी बनेंगे आयुष्मान कार्ड
बैठक के दौरान कलेक्टर ने कोविड का इलाज कर रहे निजी अस्पताल संचालकों को निर्देश दिए कि उन्हें अस्पताल में आयुष्मान मित्र को बैठाने के लिए जगह सुनिश्चित करनी होगी। जहां मरीज व उनके परिजन अपनी समग्र आईडी दिखाकर आयुष्मान कार्ड तत्काल बनवा सकेंगे और कोविड के इलाज में इस योजना का लाभ ले सकेंगे।
जिला प्रशासन द्वारा चिन्हित किए गए इन 9 निजी अस्पतालों में मिलेगा योजना से इलाज
सागरश्री, डॉ राय अस्पताल, सूर्या लाइफ केयर ,आयुष्मान अस्पताल, भाग्योदय, सुयश अस्पताल, सुकृत, बालाजी और चैतन्य अस्पताल का नाम शामिल है। इनमें से सागरश्री पहले से ही अनुबंधित है। आयुष्मान कार्डधारियों को इन अस्पतालों में सीटी स्कैन से लेकर समस्त प्रकार की जांच व एंबुलेंस की सुविधाएं निशुल्क मिलेंगी। योजना के लिए जिला स्तर पर एक शिकायत कक्ष भी स्थापित किया जा रहा है। इसका नोडल अधिकारी अखिलेश जैन अपर कलेक्टर को बनाया गया है। उन्होंने बताया कि शासन द्वारा तय की गई कीमतों के अनुसार ही इलाज को सुनिश्चित करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn